CELEX: 62011CA0530
Language: sk
Date: 2014-02-13 00:00:00
Title: Vec C-530/11: Rozsudok Súdneho dvora (druhá komora) z  13. februára 2014 — Európska komisia/Spojené kráľovstvo Veľkej Británie a Severného Írska (Nesplnenie povinnosti členským štátom — Účasť verejnosti na rozhodovacom procese a prístup k spravodlivosti v záležitostiach životného prostredia — Pojem „nie nedostupne drahé“ trovy súdneho konania)

29.3.2014   
            
            
               SK
            
            
               Úradný vestník Európskej únie
            
            
               C 93/3
            
         Rozsudok Súdneho dvora (druhá komora) z 13. februára 2014 — Európska komisia/Spojené kráľovstvo Veľkej Británie a Severného Írska
   (Vec C-530/11) (1)
   
   (Nesplnenie povinnosti členským štátom - Účasť verejnosti na rozhodovacom procese a prístup k spravodlivosti v záležitostiach životného prostredia - Pojem „nie nedostupne drahé“ trovy súdneho konania)
   2014/C 93/03
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: P. Oliver a L. Armati, splnomocnení zástupcovia)
   
      Žalovaný: Spojené kráľovstvo Veľkej Británie a Severného Írska (v zastúpení: C. Murrell, neskôr M. Holt, splnomocnení zástupcovia, za právnej pomoci J. Maurici, barrister)
   
      Vedľajší účastníci, ktorí v konaní podporujú žalovaného: Dánske kráľovstvo (v zastúpení: C. H. Vang, splnomocnený zástupca), Írsko (v zastúpení: E. Creedon a A. Joyce, splnomocnené zástupkyne, za právnej pomoci E. Barrington a G. Gilmore, barristers)
   
      Predmet veci
   
   Nesplnenie povinnosti členským štátom — Neprijatie opatrení potrebných na dosiahnutie súladu s článkom 3 ods. 7 a článkom 4 ods. 4 smernice Európskeho parlamentu a Rady 2003/35/ES z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a ktorou sa menia a dopĺňajú s ohľadom na účasť verejnosti a prístup k spravodlivosti, smernice Rady 85/337/EHS a 96/61/ES (Ú. v. EÚ L 156, s. 17; Mim. vyd. 15/007, s. 466) — Povinnosť odstrániť alebo znížiť finančné bariéry v prístupe k spravodlivosti v záležitostiach životného prostredia — Pojem „nie nedostupne drahé“ trovy súdneho konania
   
      Výrok rozsudku
   
   
               1.
            
            
               Spojené kráľovstvo Veľkej Británie a Severného Írska si tým, že neprebralo správne článok 3 bod 7 a článok 4 bod 4 smernice Európskeho parlamentu a Rady 2003/35/ES z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a ktorou sa menia a dopĺňajú s ohľadom na účasť verejnosti a prístup k spravodlivosti smernice Rady 85/337/EHS a 96/61/ES, v rozsahu, v akom tieto články stanovujú, že dotknuté súdne konania nesmú byť nedostupne drahé, nesplnilo povinnosti, ktoré mu vyplývajú z tejto smernice.
            
         
               2.
            
            
               Spojené kráľovstvo Veľkej Británie a Severného Írska je povinné nahradiť trovy konania. Dánske kráľovstvo a Írsko znášajú vlastné trovy konania.
            
         
      (1)  Ú. v. EÚ C 39, 11.2.2012.